‏ג' אב תשפ"ד

‏07 אוגוסט 2024

לכבוד

עו"ד אלעד מן

**יועמ"ש הצלחה – לקידום חברה הוגנת (ע"ר)**

שלום רב,

**הנדון: בקשה לקבלת מידע מכוח חוק חופש המידע, תשנ"ח 1998 –**

"רשימה שחורה" של ספקים ו/או עסקים בתחום המזון

ראשית, אני מודה על פנייתך אל משרדנו, הכלכלה והתעשייה.

בבקשת המידע שהעברת אלינו, ביקשת לקבל מידע בעניין "רשימה שחורה" של ספקים ו/או עסקים בתחום המזון.

לאחר בירור הבקשה שבנדון וקבלת התייחסותם של הגורמים הרלוונטיים בלשכת השר, כמו גם בחינת הבקשה על ידי הלשכה המשפטית במשרד ותחת הנחיותיה, מצ"ב 19 מכתבי פניות השר לספקים ו/או רשתות מזון.

יוער כי בעקבות מכתבים אלו, נמסרו למשרד 7 תגובות כתובות.

היות והתייחסויות אלו כולל מידע אשר נוגע ל – 7 צדדים שלישיים, פנה אליהם משרדנו כמתחייב מכוח סע' 13 לחוק חופש המידע, תשנ"ח-1998, זאת במטרה לקבל את עמדתן למסירת המסמכים בעניינן.

לכשתגענה עמדות צדדי ג', יבחן משרדנו, בליווי היועצים המשפטיים הרלוונטיים לתחום, את ההתייחסויות ולכשתתקבלנה ההחלטות, אלו יימסרו גם לך.

משרדנו יעמוד איתך בקשר על מנת לעדכן בהתאם להתפתחויות.

בברכה

יוסי זולפן,

 הממונה על חוק חופש המידע

 משרד הכלכלה והתעשייה

העתק: עו"ד מורן הרשקוביץ, ממונה תחום מטה וחופש המידע, הלשכה המשפטית

 מר ברק טייכמן, יועץ מקצועי לשר, לשכת שר הכלכלה והתעשייה

 עו"ד אליהו חי מזרחי, עוזר משפטי – חופש המידע, הלשכה המשפטית